Հայաստանեան լրատուադաշտին ամենէն վստահելի ու ծանօթ կայքէջերէն մին՝ Tert.am-ը, կը նշէ իր հիմնադրութեան 10-ամեակը: Այդ առիթով վաղը «Կրանտ օթէլ Երեւան» պանդոկին մէջ խմբագրութիւնը կազմակերպած է յոբելենական հանդիսութիւն մը, որուն հրաւիրուած են գործընկերներ, անցնող տասը տարիներու ընթացքին կայքէջին հետ որեւէ կերպով գործակցած մարդիկ, քաղաքական գործիչներ, զանազան ոլորտներէ կայքէջի բարեկամներ: Tert.am-ը բարեկամութիւն մը հաստատած է նաեւ ԺԱՄԱՆԱԿ-ի հետ, կապ կը պահէ թերթիս հետ՝ ստանալու պոլսահայ համայնքէն ներս տեղի ունեցող իրադարձութիւններուն մասին տեղեկատուութիւն, ինչպէս նաեւ պարզաբանումներ՝ թրքական կեանքին վերաբերեալ: